Title: Música i solidaritat
Course: Fem música a 4t ESO

Les Nacions Unides van aprovar la Declaració Universal dels Drets de L'Home el 10 de desembre de 1948. Avui dia, però, les denúncies de la seva violació encara són notícia habitual. Arreu del món trobem persones i organitzacions compromeses a fer complir els drets humans. La música no n'ha quedat al marge.

Aquest video és un exemple per adonar-nos de la gran quantitat de músics, d’estils ben diversos (rock, pop, soul, rap, ètnic...) que per mitjà de cançons, concerts i festivals s’han sumat a l’ajuda solidària.

                                                    <//embed>

Des de fa anys s'han organitzat festivals  amb la finalitat de recaptar fons per a una causa concreta: Bangla Desh (1971), No Nukes (1979), Live Aid (1985), Nelson Mandela (1988), Amnistia Internacional (1988), Chiapas (1994) etc.

S'han fet enregistraments en els que els beneficis es destinen als damnificats per una catàstrofe natural, una guerra etc.: After the Hurricane (1989), Protection Planet Electrica (1999)...

I també han hagut i hi ha intèrprets que amb les seves cançons han denunciat injustícies socials: John Lennon, Bob Marley, Peter Gabriel, Sting, Angélique Kidjo, Manu Chao...

EXERCICIS:

1) Busca informació sobre els concerts solidaris de l'any 1985 "LIVE AID".

En  quines ciutats es van fer? Quins grups i cantants van participar? Quina cançó va ser enregistrada i va ser representada com a himne en aquest acte?

2) Explica la biografia d'un/a cantant que va denunciar injustícies socials amb les seves cançons. També, tracta d'explicar quina és la injustícia que denunciava i què reivindicava.

Heu d'enviar dos fitxers en format .odt o .doc amb els dos exercicis. També es poden afegir imatges i videos per poder millorar la tasca. Es tindrà en compte, també a l'hora d'avaluar, el redactat i la presentació.